02016R1150 — HR — 18.02.2017 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Promijenio:

▼B

PROVEDBENA UREDBA KOMISIJE (EU) 2016/1150

оd 15. travnja 2016.

o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu nacionalnih programa potpore u sektoru vina

POGLAVLJE I.

POSTUPAK PODNOŠENJA I IZMJENE PROGRAMÂ POTPORE

Članak 1.

Programsko razdoblje i obavješćivanje o odgovarajućem nacionalnom zakonodavstvu

▼M1

1. Nacrt programa potpore iz članka 41. stavka 1. Uredbe (EU) br. 1308/2013 odnosi se na sljedeća petogodišnja razdoblja:

1.a Države članice Komisiji nacrt programa potpore za financijske godine 2019.–2023. dostavljaju do 1. ožujka 2018. Ako se nakon tog datuma promijene nacionalne omotnice koje su predviđene za financijske godine od 2021. nadalje, države članice na odgovarajući način prilagođavaju programe potpore.

Države članice Komisiji nacrt programa potpore za financijske godine 2019.–2023. dostavljaju elektronički na temelju modela iz Priloga I.a.

Države članice Komisiji dodjelu financijskih sredstava za nacrt programa potpore za financijske godine 2019.–2023. dostavljaju elektronički na temelju modela iz Priloga II.a.

▼B

2. Države članice obavješćuju Komisiju o svojem zakonodavstvu koje se odnosi na programe potpore iz stavka 1. nakon njegova donošenja ili izmijene.

Članak 2.

Izmjene programâ potpore

1. Izmjene u pogledu primjenjivih programa potpore iz članka 41. stavka 5. Uredbe (EU) br. 1308/2013 ne podnose se više od dvaput u financijskoj godini, do 1. ožujka, odnosno 30. lipnja svake godine.

Međutim, ti se rokovi ne primjenjuju u slučaju hitnih mjera povezanih s elementarnim nepogodama u smislu članka 2. stavka 9. Uredbe Komisije (EU) br. 702/2014 ( 1 ) ili nepovoljnim klimatskim prilikama koje se mogu izjednačiti s elementarnom nepogodom u smislu članka 2. stavka 16. te Uredbe ili s drugim iznimnim situacijama.

▼M1

2. Izmjene iz stavka 1. navode se u programu potpore koji se Komisiji dostavlja na temelju obrasca iz Priloga I. ili Priloga I.a i sadržavaju:

▼B

Članak 3.

Sadržaj programâ potpore

Program potpore sadržava:

(a) za svaku posebnu mjeru potpore iz članaka 45. do 52. Uredbe (EU) br. 1308/2013:

(c) opću strategiju;

▼M1

▼B

POGLAVLJE II.

ODREDBE O POSEBNIM MJERAMA POTPORE

ODJELJAK 1.

Promidžba

Pododjeljak 1.

Informiranje u državama članicama

Članak 4.

Postupak prijave

1. U pogledu potpore iz članka 45. stavka 1. točke (a) Uredbe (EU) br. 1308/2013 države članice utvrđuju pravila o postupku prijave i postupku o mogućem produljenju potpore, kako je navedeno u članku 4. Delegirane uredbe (EU) 2016/1149, uključujući pravila:

(c) o provjeri poštuju li se odredbe o prihvatljivim operacijama, kriterijima prihvatljivosti, kriterijima za određivanje prioriteta i ostalim objektivnim kriterijima iz poglavlja II. odjeljka 1. pododjeljka 2. Delegirane uredbe (EU) 2016/1149;

2. U slučaju produljenja potpore u skladu s člankom 4. Delegirane uredbe (EU) 2016/1149, rezultati operacije za koju se prima potpora ocjenjuju se prije produljenja i uzimaju u obzir pri donošenju odluke o produljenju.

▼M1

3. Korisnici koji uz zahtjeve za isplatu namjeravaju dostaviti potvrde o financijskim izvještajima u skladu s člankom 41. moraju u trenutku podnošenja zahtjeva o toj namjeri obavijestiti nadležna tijela.

▼B

Pododjeljak 2.

Promidžba u trećim zemljama

Članak 5.

Postupak prijave

1. U pogledu potpore iz članka 45. stavka 1. točke (b) Uredbe (EU) br. 1308/2013 države članice utvrđuju pravila o postupku prijave i postupku o mogućem produljenju potpore, kako je navedeno u članku 4. Delegirane uredbe (EU) 2016/1149, uključujući pravila:

(c) o provjeri poštuju li se odredbe o prihvatljivim operacijama, kriterijima prihvatljivosti, kriterijima za određivanje prioriteta i ostalim objektivnim kriterijima iz poglavlja II. odjeljka 1. pododjeljka 3. Delegirane uredbe (EU) 2016/1149;

2. U slučaju produljenja potpore u skladu s člankom 4. Delegirane uredbe (EU) 2016/1149, rezultati operacije za koju se prima potpora ocjenjuju se prije produljenja potpore i uzimaju u obzir pri donošenju odluke o produljenju.

▼M1

3. Korisnici koji uz zahtjeve za isplatu namjeravaju dostaviti potvrde o financijskim izvještajima u skladu s člankom 41. moraju u trenutku podnošenja zahtjeva o toj namjeri obavijestiti nadležna tijela.

▼B

Pododjeljak 3.

Zajedničke odredbe

Članak 6.

Zajednička operacija promidžbe

Dvije države članice ili više njih mogu se odlučiti provesti zajedničku operaciju promidžbe. Pritom se obvezuju doprinijeti njezinu financiranju te se dogovaraju o postupcima međusobne upravne suradnje kako bi se olakšalo praćenje, provedba i provjera zajedničke operacije promidžbe.

ODJELJAK 2.

Restrukturiranje i konverzija vinograda

Članak 7.

Postupak prijave

1. U pogledu potpore iz članka 46. Uredbe (EU) br. 1308/2013 države članice utvrđuju pravila o postupku prijave, uključujući pravila:

(c) o podnošenju i odabiru zahtjeva, uključujući u najmanju ruku rokove za podnošenje zahtjeva, provjeru prikladnosti svake predložene aktivnosti i obavješćivanje gospodarskih subjekata o rezultatima postupka odabira;

2. Države članice mogu utvrditi najmanju površinu koja može ostvariti pravo na potporu za restrukturiranje i konverziju, najmanju površinu koja nastane restrukturiranjem i konverzijom te svako odstupanje od tog zahtjeva, koje mora biti valjano utemeljeno na objektivnim kriterijima.

ODJELJAK 3.

Zelena berba

Članak 8.

Primjena mjere potpore

Za potrebe članka 47. Uredbe (EU) br. 1308/2013, države članice:

(c) do 10. lipnja svake godine utvrđuju očekivano stanje na tržištu kojim se opravdava provedba zelene berbe za uspostavljanje tržišne ravnoteže i sprečavanje krize te utvrđuju rok za provođenje operacije zelene berbe, kako je navedeno u članku 43. stavku 1. točki (c) ove Uredbe;